Italijanska istočna Afrika

**Italijanska istočna Afrika** () bila je italijanska kolonija uspostavljena u junu 1936. Sastojala se od Etiopije, Eritreje i Somalije.

U augustu 1940, tokom Drugog svjetskog rata, italijanska vojska zauzela je Britanski Somaliland koji je pripojen Italijanskoj istočnoj Africi, koju će 1941. pokoriti britanske i etiopske trupe. Italija je upravljala Somalijom od 1950. do njene nezavisnosti 1960.

## Teritorija
Kada je uspostavljena 1935. kolonija je obuhvatala Italijansku Eritreju i Italijanski Somaliland, a 1936. koloniji je pridružena i okupirana Etiopija. Kralj Viktor Emanuel III. uskoro je usvojio i titulu Kralja Etiopije. Kolonija je bila podijeljena u 6 administrativnih jedinica, *governa*: Eritreju i Somaliju, uz još četiri governe u Etiopiji (Amhara, Harar, Gala Sidamo, Šoa). Svakom je governom vladao guverner, koji je odgovarao potkralju, koji je predstavljao kralja.

Italijanska istočna Afrika je nakratko proširena 1940. godine, kada su Italijani zauzeli Britanski Somaliland, time dovodeći čitavu somalijsku teritoriju pod svoju kontrolu. Italijanska istočna Afrika pala je u novembru 1941. kada su je zauzele britanske i etiopske trupe.

Druga italijanska kolonija u Africi bila je Italijanska sjeverna Afrika.

## Historija
Kolonija je formirana 1936, nakon završetka Drugog italijansko-abesinskog rata koji se završio padom Etiopije u ruke Italijana.

U februaru 1937, nakon neuspjelog atentata na potkralja Rodolfa Grazianija, Graziani je naredio raciju i egzekuciju monaha i monahinja iz poznatog etiopskog manastira Debre Libanosa, u kojem su se sakrili atentatori. Italijanski vojnici izvršili su u Adis Abebi masakr u kojem je ubijeno 30.000 Etiopljana, a njihovi su domovi spaljeni do temelja.

Kako bi oslabili pravoslavne Amhare, Italijani su teritorije koje su prisvajali Tigranje i Somalijci pripojili Eritreji i Somaliji.

Pobune Etiopljana, manjak prirodnih resursa, planinski reljef i politička i vojna situacija bili su glavni uzroci slabog doseljavanja. Ipak, Eritreja je uživala period velikog razvoja, podržana od 80.000 italijanskih kolonizatora.

Kolonija se pokazala izuzetno skupom za održavanje.

## Reference
## Literatura
* Antonicelli, Franco (1961) ''Trent'anni di storia italiana 1915 - 1945*, Saggi series **295**, Torino : Einaudi, 387 str. 
* Cannistraro, Philip V. (1982) *Historical Dictionary of Fascist Italy*, Westport, Conn.; London : Greenwood Press, 
* Del Boca, Angelo (1986) *Italiani in Africa Orientale: La caduta dell'Impero*, Biblioteca universale Laterza **186**, Roma : Laterza,  
* Mockler, Anthony (1984). *Haile Selassie's War: The Italian-Ethiopian Campaign, 1935-1941*, New York : Random House, 
* Sarti, Roland (1974) *The Ax Within: Italian fascism in action*, New York : New Viewpoints, 
* Mauri, Arnaldo (1967). *Il mercato del credito in Etiopia*, Milano, Giuffrè, 504 
* Calchi Novati, Gian Carlo (2011).*L'Africa d'Italia*, Carrocci, Roma. 
* Tuccimei, Ercole (1999). *La Banca d'Italia in Africa'', Presentazione di Arnaldo Mauri, Laterza, Bari, 

Kategorija:Bivše italijanske kolonije‎
Kategorija:Historija Etiopije
Kategorija:Historija Italije
Kategorija:Historija Somalije
Kategorija:Države i teritorije osnovane 1936.
Kategorija:Države i teritorije ukinute 1941.
Kategorija:Bivše države u Africi